Na temelju članka 86. Zakona o prostornom uređenju (Narodne novine 153/13, 65/17, 114/18, 39/19 i 98/19) i članka 32. Statuta Općine Postira („Službeni glasnik“ Općine Postira broj 03/13, 06/13, 5/20 i 5/21), Općinsko vijeće Općine Postira na 16. sjednici, 28.08.2023., donijelo je

ODLUKU
o izradi II. Izmjena i dopuna Urbanističkog plana uređenja Postira-centar (UPU 1)

OPĆE ODREDBE

Članak 1.
(1) Donosi se Odluka o izradi II. izmjena i dopuna Urbanističkog plana uređenja Postira-centar / UPU 1 ("Službeni glasnik“ Općine Postira broj 4/11 i 3/19), u nastavku teksta: Plan.
(2) Ovom Odlukom utvrđuju se pravna osnova i razlozi za izradu, obuhvat, ocjena stanja u obuhvatu, ciljevi i programska polazišta, način pribavljanja stručnih rješenja, popis javnopravnih tijela određenih posebnim propisima koja daju zahtjeve za izradu iz područja svog djelokruga, te rokovi za izradu i izvori financiranja Plana.
(3) Nositelj izrade odgovoran za postupak izrade i donošenja Plana je Jedinstveni upravni odjel Općine Postiranik.
(4) Stručni izrađivač Plana će biti pravna osoba registrirana za obavljanje djelatnosti prostornog uređenja koja zadovoljava uvjete iz Pravilnika o izdavanju suglasnosti za obavljanje stručnih poslova prostornog uređenja ("Narodne novine", broj 136/15 i 110/19), u nastavku: stručni izrađivač.

PRAVNA OSNOVA ZA IZRADU I DONOŠENJE IZMJENA I DOPUNA PLANA 

Članak 2.
(1) Plan se izrađuje u skladu s odredbama Zakona o prostornom uređenju ("Narodne novine", broj 153/13, 65/17, 114/18, 39/19 i 98/19) i Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova ("Narodne novine", broj 106/98, 39/04, 45/04 i 163/04) te drugih zakona i propisa koji uređuju problematiku prostornog uređenja.
	(2) Sukladno odredbama Zakona o zaštiti okoliša ("Narodne novine", broj 80/13, 153/13, 78/15, 12/18 i 118/18) i Uredbe o strateškoj procjeni utjecaja strategije, plana i programa na okoliš ("Narodne novine", broj 3/17) u tijeku izrade Plana će se po potrebi provesti postupak ocjene o potrebi strateške procjene utjecaja Plana na okoliš.

RAZLOZI DONOŠENJA IZMJENA I DOPUNA PLANA 

Članak 3.
(1) Izmjene Plana sadržavati će:
-	izmjenu Odredbi za provedbu (usklađenje sa nedavno usvojenim III. izmjenama i dopunama PPUO Postira);
-	preispitivanje odredbi Plana koje se odnose na uvjete gradnje planirane prometne mreže;
-	prenamjenu površine planirane za dom za starije osobe u zelenu površinu;
-	izmjenu Plana po prijedlozima, podacima, planskim smjernicama, propisanim dokumentima i drugim aktima s kojima javnopravna tijela prema posebnom propisu sudjeluju u izradi Plana ili koji se prema posebnom propisu koriste u postupku izrade Plana;
-	usklađenje Plana sa važećim zakonskim i podzakonskim propisima;
-	ispravak uočenih tehničkih pogrešaka i/ili planskih postavki u tekstualnom i grafičkom dijelu Plana za koje je uočeno da dovode do problema u provedbi Plana, a sukladno zahtjevima nositelja izrade.
(2) U skladu s Uredbom o informacijskom sustavu prostornog uređenja ("Narodne novine", broj 115/15), prije početka izrade izmjena i dopuna Plana svi će se kartografski prikazi važećeg Plana (ukupno prenijeti na na digitalne katastarske podloge u HTRS96/TM projekciji. 

(3) Izmjene iz stavka 1. biti će ugrađene u Plan samo ako su u skladu s važećim zakonskim propisima i odredbama prostornih planova više razine te ako pojedinačno ili kumulativno nemaju moguć značajan utjecaj na okoliš i ekološku mrežu.
(4) Po donošenju Plana objavit će se pročišćeni tekst Odredbi za provedbu u koji će biti ugrađene sve dosadašnje izmjene i dopune Odluke o donošenju Plana i koji će biti objavljen u "Službenom glasniku" Općine Postira.

OBUHVAT IZMJENA I DOPUNA PLANA

Članak 4.
(1) Plan se izrađuju se u svrhu ostvarivanja preduvjeta za realizaciju pojedinih stambenih, gospodarskih i infrastrukturnih razvojnih projekata Općine Postira te usklađenja sa u međuvremenu donesenim zakonima i propisima te dokumentima prostornog uređenja šireg područja.
(2) Plan će se mijenjati u svim kartografskim prikazima te u odredbama za provedbu.

SAŽETA OCJENA STANJA U OBUHVATU IZMJENA I DOPUNA PLANA

Članak 5.
(1) Temeljni dokument prostornog uređenja koji se mijenja je Urbanistički plana uređenja Postira-centar - UPU 1 ("Službeni glasnik" Općine Postira broj 4/11 i 3/19), koji utvrđuje programske i prostorne postavke za razvoj središnjeg dijela naselja Postira.
(2) Važeći Plan, izrađen 2011. godine, u najvećoj mjeri zadovoljava potrebe razvoja naselja u idućem razdoblju. Međutim, kako je od njegove izrade proteklo već 12 godina, a u međuvremenu su izrađene i tri izmjene i dopune Prostornog plana uređenja Općine Postira (2016., 2018. i 2023. godine), nametnula se obveza usklađenja ovog Plana sa planom šireg područja, ali i usklađenje sa u međuvremenu izmijenjenim zakonskim obvezama i drugim propisima.
(3) Izmjene Plana odnositi će se u najvećoj mjeri  na izmjenu dijela odredbi za provedbu koje se odnose na uvjete gradnje i druge normative za gradnju, kako bi planovi bili međusobno usklađeni.
(4) Izmjenama Plana će se također ostvariti i preduvjeti za realizaciju pojedinih stambenih, gospodarskih i infrastrukturnih razvojnih projekata Općine Postira te omogućiti razmatranje i ugrađivanje u Plan pojedinačnih inicijativa javnopravnih tijela, pravnih i fizičkih osoba.

CILJEVI I PROGRAMSKA POLAZIŠTA IZMJENA I DOPUNA PLANA

Članak 6.
(1) Osnovni ciljevi i programska polazišta izmjena i dopuna Plana u utvrđenom obuhvatu su:
-	usklađenje Plana sa III. Izmjenama i dopunama PPUO Postira (kartografski prikaza i odredbi za provedbu);
-	preispitivanje odredbi Plana koje se odnose na uvjete gradnje planirane prometne mreže;
-	prenamjenu površine planirane za dom za starije osobe u zelenu površinu.
(2) Sve navedeno potrebno je ispitati postupkom izrade i donošenja izmjena i dopuna Plana.

POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU IZMJENA I DOPUNA PLANA

Članak 7.
(1) Za izradu izmjena i dopuna Plana nije potrebno pribavljati posebne stručne podloge, s obzirom na to da se postupak izrade može provesti temeljem podataka, planskih smjernica i propisanih dokumenata koja će dostaviti nadležna tijela i pravne osobe s javnim ovlastima iz svog djelokruga.
	(2) Za izradu izmjena i dopuna Plana Općina Postira će od Državne geodetske uprave pribaviti digitalnu katastarsku podlogu područja obuhvata Plana u HTRS96/TM projekciji. 

NAČIN PRIBAVLJANJA STRUČNIH RJEŠENJA

Članak 8.
Stručno rješenje Plana izradit će ovlašteni stručni izrađivač iz članka 1. ove Odluke u suradnji s Nositeljem izrade Plana.

VRSTA I NAČIN PRIBAVLJANJA PODLOGA ZA KARTOGRAFSKE PRIKAZE IZMJENA I DOPUNA PLANA

Članak 9.
Kartografski prikazi Elaborata izmjena i dopuna Plana za sve faze izrade dovršit će se tako da se kartografski prikazi izrađuju na digitalno-katastarskoj podlozi u HTRS96/TM projekciji, sukladno Uredbi o informacijskom sustavu prostornog uređenja i članku 17. Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova.

POPIS  JAVNOPRAVNIH TIJELA ODREĐENIH POSEBNIM PROPISIMA KOJA DAJU ZAHTJEVE ZA IZRADU IZMJENA I DOPUNA PLANA TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI IZMJENA I DOPUNA PLANA

Članak 10.
(1) Zahtjeve (podaci, planske smjernice i dokumenti) iz područja svog djelokruga za potrebe izrade Plana će Nositelj izrade zatražiti od nadležnih javnopravnih tijela:
-	Ministarstvo prostornoga uređenja, graditeljstva i državne imovine, Ulica Republike Austrije 20, 10000 Zagreb;
-	Ministarstvo unutarnjih poslova, Policijska uprava splitsko-dalmatinska, Sektor upravnih, inspekcijskih i poslova civilne zaštite, Trg Hrvatske bratske zajednice 8, 21000 Split;
-	Ministarstvo unutarnjih poslova, Ravnateljstvo civilne zaštite, Područni ured civilne zaštite Split, Služba za prevenciju i pripravnost, Moliških Hrvata 1, 21000 Split;
-	Ministarstvo kulture i medija, Uprava za zaštitu kulturne baštine, Konzervatorski odjel u Splitu, Porinova bb, 21000 Split
-	HAKOM - Hrvatska regulatorna agencija za mrežne djelatnosti, Ulica Roberta Frangeša Mihanovića 9, 10000 Zagreb;
-	Javna ustanova Zavod za prostorno uređenje Splitsko-dalmatinske županije, Domovinskog rata 2, 21000 Split;
-	Splitsko-dalmatinska županija, Županijska uprava za ceste, R. Boškovića 22, 21000 Split;
-	Splitsko-dalmatinska županije, Upravni odjel za graditeljstvo i prostorno uređenje, Ispostava Supetar, Dolčić 2, 21400 Supetar;
-	Splitsko-dalmatinske županija, Upravni odjel za turizam i pomorstvo, Domovinskog rata 2, 21000 Split;
-	Lučka uprava Splitsko-dalmatinske županije, Prilaz braće Kaliterna 10, 21000 Split;
-	Lučka kapetanija Split, Ispostava Supetar, Porat 4, 21400 Supetar;
-	Hrvatske vode d.o.o., Vodnogospodarski odjel za vodne područje dalmatinskih slivova, Vukovarska 35, 21000 Split;
-	HOPS - Hrvatski operator prijenosnog sustava d.o.o., Prijenosno područje Split, Ulica kneza Lj. Posavskog 5, 21000 Split;
-	HEP – ODS d.o.o., DP Elektrodalmacija, Poljička cesta 73, 21000 Split;
-	JP Vodovod Brač, M. Vodanovića 23, 21400 Supetar;
-	Michielli Tomić d.o.o., Gornji Humac bb, 21424 Pražnica.
(2) Rok za dostavu zahtjeva za izradu Plana je 15 dana od dana dostave ove Odluke. 
(3) Ako javnopravno tijelo ne dostavi zahtjeve za izradu Plana u roku iz stavka 2. ovog članka smatra se da zahtjeva nema.
(4) Ako se u tijeku izrade Plana za to ukaže potreba u postupak izrade bit će uključeni i drugi sudionici.

PLANIRANI ROK ZA IZRADU IZMJENA I DOPUNA PLANA, ODNOSNO NJEGOVIH POJEDINIH FAZA I ROK ZA PRIPREMU ZAHTJEVA ZA IZRADU IZMJENA I DOPUNA PLANA

Članak 11.
(1) Poziv na dostavu zahtjeva uputit će se danom stupanja na snagu ove Odluke, a rok dostave zahtjeva za izradu izmjena i dopuna Plana je 15 dana od dana zaprimanja Odluke s pozivom na dostavu zahtjeva.
(2) Nositelj izrade dostavlja Odluku o izradi izmjena i dopuna Plana Ministarstvu prostornoga uređenja, graditeljstva i državne imovine.
(3) Nositelj izrade objavit će obavijest o početku izrade izmjena i dopuna Plana na mrežnoj stranici Općine Postira i kroz informacijski sustav Ministarstva prostornoga uređenja, graditeljstva i državne imovine.
	(4) Prenošenje kartografskih prikaza Plana na digitalne katastarske podloge u HTRS96/TM projekciju Izrađivač će izvršiti u roku od 30 dana po potpisu ugovora.
(5) Nacrt prijedloga izmjena i dopuna Plana i Prijedlog izmjena i dopuna Plana za javnu raspravu izradit će stručni izrađivač u roku od 45 dana po donošenju Odluke o izradi na Općinskom vijeću.
(6) Javna rasprava o Prijedlogu izmjena i dopuna Plana u trajanju od 8 dana objavit će se u dnevnom tisku i na mrežnim stranicama Općine Postira i nadležnog ministarstva.
(7) Odgovorni voditelj u suradnji s nositeljem izrade obradit će sva mišljenja, prijedloge i primjedbe iznesene u javnoj raspravi te će pripremiti Izvješće o javnoj raspravi u roku od 15 dana od dana isteka javne rasprave. 
(8) Stručni izrađivač u suradnji s nositeljem izrade izradit će Nacrt konačnog prijedloga izmjena i dopuna Plana i Konačni prijedlog izmjena i dopuna Plana u roku od 15 dana po objavi Izvješća o javnoj raspravi.
(9) Načelnik Općine Postira razmotrit će i odlučiti o utvrđivanju Konačnog prijedloga izmjena i dopuna Plana te od Ministarstva prostornoga uređenja, graditeljsta i državne imovine zatražiti suglasnost na Konačni prijedlog izmjena i dopuna Plana.
(10) Nakon utvrđivanja Konačnog prijedloga izmjena i dopuna Plana, a prije njegova upućivanja na donošenje Općinskom vijeću, nositelj izrade dostavit će sudionicima javne rasprave pisanu obavijest o tome s obrazloženjem o razlozima neprihvaćanja, odnosno djelomičnog prihvaćanja njihovih prijedloga i primjedbi.
(11) Ako se iz objektivnih razloga neki od rokova iz ovog članka produlji, osim rokova utvrđenih Zakonom, to se produljenje, uz posebno obrazloženje, ne smatra protivno ovoj Odluci.
(12) Rokovi za provedbu pojedinih faza izrade i donošenja Plana utvrđeni ovom Odlukom mogu se korigirati pod uvjetima propisanim Zakonom.

IZVORI FINANCIRANJA IZRADE IZMJENA I DOPUNA PLANA 

Članak 12.
Sredstva za izradu ovih izmjena i dopuna Plana osiguravaju se u Proračunu Općine Postira.

OBJAVA I STUPANJE NA SNAGU OVE ODLUKE

Članak 13.
           Ova Odluka stupa na snagu osmoga dana od dana objave u „Službenom glasniku“ Općine Postira.

KLASA:024-01/23-01/28
URBROJ: 2181-40-01-23-1
Postira, 28.08.2023. god.

                                                                     Predsjednik
                                                                      Općinskog vijeća:
                                                                         Toni Glavinić